इसी कड़ी में लखनऊ में अब पुलिसकर्मियों को अवकाश दिए जाने की तैयारी चल रही है. सरकारी तथा गैरसरकारी कार्यालयों में अधिकारी से लेकर चपरासी तक को साप्‍ताहिक अवकाश मिलता है, लेकिन पुलिस वाले इससे वंचित रहते हैं. वे हमेशा ड्यूटी पर रहते हैं. वे पर्व-त्‍योहारों पर भी अपने परिवारों से दूर रहे हैं, लिहाजा वे तनाव की स्थिति में पहुंच जाते हैं. काम का बोझ उनके काम के तरीके और व्‍यवहार पर भी असर डालता है. इसलिए अब सप्‍ताह में एक दिन अवकाश दिया जाएगा.